משרת העם (מפלגה)

משרת העם (באוקראינית: "Слуга народу", מבוטא "סְלוּהא נָרוֹדו") היא מפלגת השלטון האוקראינית, שבראשה עומד הנשיא וולודימיר זלנסקי. זוהי המפלגה היחידה המרכיבה את ממשלת אוקראינה, לצד שרים חסרי שיוך מפלגתי. המפלגה נרשמה רשמית במשרד המשפטים ב-31 במרץ 2018. ולאחר בחירות פרלמנטריות ביולי 2019 הפכה למפלגה הגדולה ביותר באוקראינה. שמה של המפלגה זהה לשמה של סדרת טלוויזיה אוקראינית מצליחה "משרת העם", שהופקה על ידי חברת ההפקה רובע 95 ובה גילם וולודימיר זלנסקי את נשיא אוקראינה. מנהיג המפלגה הראשון היה עורך הדין של חברת ההפקות, איוואן בקאנוב. בעת הקמת המפלגה בחברת ההפקות טענו כי היה להם חשוב לעשות זאת, כדי שאיש לא יגזול את שם הסדרה ל"מטרות פוליטיות ציניות". מבחינה משפטית, מפלגה זו היא היורשת של "המפלגה לשינויים מכריעים" (באוקראינית: Партія рішучих змін). בחודש דצמבר 2017, סקר של מרכז רזומקוב טען שהמפלגה זוכה לתמיכה של 4% (שאינם מספיקים כדי לקבל מושב בפרלמנט האוקראיני, בשל אחוז החסימה העומד על 5%). בחודש אפריל 2018 בסקר של חברת הסקרים "RATING"‏, 9% מהנשאלים אמרו שהם יצביעו למפלגה. בסקר שנערך ביוני 2018 המפלגה כבר זכתה ב-10.4%. השחקן הראשי של סדרת הטלוויזיה "משרת העם" וולודימיר זלנסקי הודיע בסוף דצמבר 2018 כי הוא חבר במפלגה וכי הוא פעיל פוליטית. הוא הוסיף כי הוא עדיין לא מוכן עדיין לתת שמות אחרים של שותפים וחברים למפלגה. בביקור מתוכנן למשרדי המפלגה, הממוקמים במשרד עורכי הדין בקייב "עורכי הדין קצ'ורה", כתבים של מערכת העיתון "אוקראינסקה פרבדה" באוקטובר 2018 נדחו על ידי חבר המפלגה שנכח במקום (וסירב לתת את שם המשפחה שלו) והוסיף שאינו רשאי לאפשר לאנשים להיכנס למשרדי המפלגה. המפלגה תמכה בוולודימיר זלנסקי, שזכה בבחירות לנשיאות. בבחירות הפרלמנטריות שנערכו ביולי 2019 הפכה למפלגה הגדולה ביותר, עם 43.16% אחוזי תמיכה. במקום השני סיימה מפלגת המצע האופוזיציוני בראשות יורי בויקו הפרו-רוסי עם 13.06%, מפלגתה של יוליה טימושנקו, מולדת, סיימה במקום השלישי עם 8.18%. מפלגתו של פטרו פורושנקו, סולידריות אירופית, סיימה רביעית עם 8.10% ובמקום החמישי מפלגת "קול" בראשות סביאטוסלב וקארצ'וק עם 5.82%. מדיה וקבצים בנושא משרת העם בוויקישיתוף אתר האינטרנט הרשמי של משרת העם (באוקראינית) משרת העם, ברשת החברתית פייסבוק משרת העם, ברשת החברתית אקס (טוויטר) משרת העם, ביישום טלגרם משרת העם, ברשת החברתית אינסטגרם משרת העם, סרטונים בערוץ היוטיוב (ברוסית) The Ministry of Justice registered the party "Servant of the people", Ukrainian News Agency (26.04.2018) (באוקראינית) Lawyer Zelensky has registered a new political party "Servant of the people", UNIAN (3.12.2017) (באוקראינית) The boundary of a joke. As Zelensky prepares for the election, Ukrayinska Pravda (25.10.2018) (באוקראינית) The boundary of a joke. As Zelensky prepares for the election, Ukrayinska Pravda (25.10.2018) (באוקראינית) "Party of Decisive Change" changed its name to "Servant of the people", LB.ua (2.12.2017) (באוקראינית) The Council has a chance to go through 7 parties - polls, Ukrayinska Pravda (23.01.2018) "Parliament passes law on parliamentary elections". Interfax-Ukraine. Interfax-Ukraine. 17 בנובמבר 2011. נבדק ב-28 באפריל 2018. {{cite news}}: (עזרה) (באוקראינית) Elections to the Council: in the leaders of "Motherland", the party Gritsenko and "Servant of the people" Zelensky, BPP went to the bottom - poll, UNIAN (26.04.2018) (באוקראינית) In anticipation of presidential elections: the mood of Ukrainians, "RATING" (26.06.2018) (באוקראינית) Zelensky: Party "Servant of the people" goes into politics, Interfax-Ukraine (26.12.2018) ליצן: סטנדאפיסט נכנס למרוץ הנשיאות האוקראיני... ויכול לנצח, חדשות RT (2 בינואר 2018) (באוקראינית) The boundary of a joke. As Zelensky prepares for the election, Ukrayinska Pravda (25.10.2018)